**Bestyrelsesmøde 20. december 2022 i PRISMEN**

**Referat:**

1. **Evaluering af GoAudit Open 4.-6. november**

*Enighed om at turneringen forløb godt. På planlægningsmødet før næste turnering bør det overvejes, hvordan vi undgår så mange frameldinger. Jens undrede sig over, at KSU ikke mere støtter live-dækning samtidig med at kontingentet sættes ned. Sven tager det op KSU’s bestyrelse.*

1. **Skak i Prismen om torsdagen**

*Træning for de bedste juniorer med Nicolai Kistrup fortsætter fra kl. 16 – 18.30. Der er skakcafé kl. 19-22 og medlemmer og andre interesserede, Theis Borg er tovholder. Michael lægger tilbuddet på facebook og Sven sørger for, at det kommer på hjemmesiden.*

1. **Skabe til vores materialer i Prismen og oprydning**

*Der er oprydningsdag i Prismen tirsdag den 3. januar. Vi begynder kl. 17.00, hvor 4-5 børn kommer og sorterer brikker. Vi må kun have ét af de lave skabe på gulvet, så vi vil forsøge at tage benene af det lille hvide skab og stille det ovenpå det nye.*

1. **Skakdommer**

*Sven lægger tilbuddet på hjemmesiden, Michael overvejer at tilmelde sig og Erik vil også gerne, hvis det ikke falder sammen med junior-NM*

1. **Kalender for 1. halvår 2023** (forslag til kalender vedlagt)

*Kalenderen vedtaget. Sven sender til Theis, så den kan komme på hjemmesiden. Sven lægge forårsturneringen på DSU’s turneringsside.*

1. **Juniorarbejdet**

*Der er stadig stor tilgang, så vi har nu over 40 juniorer tilmeldt. Vi havde JGP turnering i Prismen den 10. december. Mange Amagerspillere tilmeldes til turneringer rundt om i hovedstaden. Erik foreslog en fællestur til en juniorturnering i Tyskland i januar. Klubben vil godt støtte med et tilskud. Erik laver et program og sender ud til juniorerne hurtigst muligt.*

1. **Ansøgning Spar Nord fonden o.a.**

*I det nye år skal vi i gang med at søge om midler til vores 100 års jubilæum i 2026. I øjeblikket er det planen at lave en normgivende 9 runders turnering og ansøge, om vi kan låne Københavns rådhus til det. Et udvalg med Kim Michael, Jens og Sven arbejder videre med det.*

1. **Hjemmeside og facebook**

*Holdlederne bedes lave et lille status efter de tre første holdkampe til hjemmesiden*

*Ole vil forsøge om der kan laves en skabelon til hjemmesiden, så nye medlemmer kan præsenteres. Klubben har fået en del nye medlemmer de seneste måneder.*

*Erik har planer om at tage billeder af alle juniorer. Vi bør også tage et holdbillede af de fem hold og lægge det på hjemmesiden*

1. **Evt.**

*Kim Michael påpegede, at sidste gang til holdkampe i Prismen, var for meget kaos med manglende bordopstilling og forvirring om, hvor de forskellige hold skulle sidde. Der skulle stilles op til tre holdkampe og to udsatte partier, i alt 52 spillere. Vi skal organisere det bedre næste gang.*